b"\n_START_ARTICLE_\nArizonas flag\n_START_PARAGRAPH_\nArizonas flag er vandret delt i to: \xc3\xb8vre del best\xc3\xa5r af tretten str\xc3\xa5ler i r\xc3\xb8dt og gult, conquistadorernes farver gennem de spanske flagfarver. Farverne symboliserer, at Arizona oprindeligt tilh\xc3\xb8rte Spaniens besiddelser i den nye verden. De tretten str\xc3\xa5ler symboliserer de oprindelige tretten amerikanske kolonier, samtidig med at det symboliserer Arizonas fabelagtige solnedgang i \xc3\xb8rkenen. Den nedre halvdel af flaget har samme bl\xc3\xa5farve som USA's flag. I midten af flaget er der placeret en kobber-farvet stjerne, der symboliserer Arizonas rige kobberforekomster og mineindustrien._NEWLINE_Arizonas flag blev taget i brug 17. februar 1917, fem \xc3\xa5r efter at Arizona blev en amerikansk delstat. Det er designet af oberst Charles W. Harris i 1911, da et skyttehold fra Arizona skulle deltage i et st\xc3\xa6vne i Ohio."